stanford-oval/wikipedia huggingface dataset:
Rajapalayaminvinttikoira
Alkuperä

Rajapalayaminvinttikoiran alkuperä on tuntematon, mutta jotkut uskovat sen olleen yksi roduista joita käytettiin nykyisen dalmatiankoiran jalostamiseen. Se oli kuninkaallisten ja aristokraattien seuralainen Etelä-Intiassa, erityisesti Rajapalayamin kaupungissa josta se on saanut nimensä.[lähde? ] Sitä käytettiin lähinnä villisian ja jäniksen metsästykseen ja vahtikoirana. Sitä tiedetään käytetyn karnaattisotien aikana myös hyökkäämään brittiläisen ratsuväen talleihin.[lähde? ] Nykyisin se on metsästyksen ja vartioinnin lisäksi suosittu seurakoira.
Saidapetissä, Chennaissa perustettiin koiranjalostusyksikkö vuosina 1980–81. Se edustaa lähinnä alkuperäisrotuja kuten rajapalayaminvinttikoiraa, kombaita ja chippiparainvinttikoiraa, mutta myös dobermannia ja labradorinnoutajaa. Pennut myydään kansalle kohtuulliseen hintaan. Tiedon lisäämiseksi ja rohkaistakseen koiraihmisiä ottamaan alkuperäisrodun, Tamil Nadun hallituksen eläin- ja maatalousjaosto osallistuu koiranäyttelyihin.  Paikalliset ovat perustaneet osuuskunnan ja kiinnostuneille perheille annetaan narttukoiria ja asiantuntemusta jota vaaditaan suuren mittakaavan kasvattamiseen. Intian posti on julkaissut postimerkkejä rajapalayaminvinttikoirasta, mudholinvinttikoirasta, rampurinvinttikoirasta ja himalajanpaimenkoirasta. Intian kennelliitto on nostanut esille rajapalayaminvinttikoiran tapauksen. Yhteistyöllä kennelliiton kanssa on aloitettu Save the Rajapalayam -projekti.[lähde? ]
Terveys

Vaikka rotu on muutamia vuosisatoja vanha, sen kehittäjät tulivat tahattomasti jalostaneeksi albiinon koiran, jolla on vaaleanpunainen kirsu ja jolta puuttuu pigmentti. Tästä seuraa että kuten monilla muillakin kokovalkoisilla koirilla, sillä on suuri alttius kuuroudelle. Pennut joilla on syntyessään valkeat tai siniset silmät ovat kuuroja. Moni yksilö kärsii kapista, vaikka se ei yleensä olekaan vakava ongelma.[lähde? ]
Aiheesta muualla

Rajapalayamin paluu (Arkistoitu – Internet Archive) Uutisartikkeli
Lehtiartikkeli (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rajapalayam (dog)
Rajapalayaminvinttikoira.
Vaaleanpunainen kirsu, käpälät & suu.
Käännös suomeksi
Rehula

Rehula on sukunimi, joka on muun muassa seuraavilla suomalaisilla henkilöillä:
Juha Rehula (s. 1963), kansanedustaja (Keskusta) ja ministeri
Niklas Rehula (s. 1965), keskimatkojen juoksija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rick Rypien

| Rick Rypien |
| --- | --- |

Henkilötiedot
Syntynyt: 16. toukokuuta 1984 Blairmore, Alberta
Kuollut: 15. elokuuta 2011 (27 vuotta) Crowsnest Pass, Alberta
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  180 cm
Paino:  86 kg
Pelaajaura
Pääsarjaura:  2005–2011
Seurat:  Manitoba Moose (AHL) Vancouver Canucks (NHL)
Richard Joseph Rypien (16. toukokuuta 1984 Blairmore, Alberta – 15. elokuuta 2011 Crowsnest Pass, Alberta) oli kanadalainen jääkiekkoilija ja pelipaikaltaan keskushyökkääjä. Hän pelasi kaudet 2004–2005 ja 2005–2006 AHL-joukkue Manitoba Moosessa, jonka jälkeen teki sopimuksen NHL-joukkue Vancouver Canucksin kanssa. Hän ehti pelata uransa aikana 119 ottelua Vancouverin paidassa. Hän teki kauden 2010-2011 jälkeen sopimuksen Winnipeg Jetsin kanssa, mutta kuoli ennen liittymistä joukkueeseen.
Kuolema

Rypien löydettiin kuolleena kotoaan Crowsnest Passista, Albertasta, Kanadasta 15. elokuuta 2011. Kuoleman syyksi vahvistettiin myöhemmin itsemurha. Rypienin on tiedetty kärsineen aikaisemmin masennuksesta.
Rautatammi

| Rautatammi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fagales
Heimo::  Pyökkikasvit Fagaceae
Suku::  Tammet Quercus
Laji::  ilex
Kaksiosainen nimi
 Quercus ilex  L. 
Katso myös
   Rautatammi Wikispeciesissä   Rautatammi Commonsissa 
Infobox OKNimi-testi OKIUCN-testi OK: 
Rautatammi (Quercus ilex) on eteläeurooppalainen tammilaji. Se on ainavihanta laji, joka kasvaa Välimeren seudulla nahkealehtisellä kasvillisuusvyöhykkeellä.
Tuntomerkit

Rautatammi kasvaa 20–30 metriä korkeaksi puuksi. Rautatammen kasvu on melko hidasta ja käkkyräistä, johtuen Välimeren kuivista ja kuumista oloista. Vanhemmiten tämäkin tammilaji kasvaa enimmäkseen paksuutta. Rautatammen lehdet ovat nahkealehtiset. Yläpuoli on sileä ja tummanvihreä, alapuoli harmaakarvainen. Lehdet kapenevat kärkeä kohti. Pituutta niillä on 3–10 senttimetriä. Rautatammen lehdet eivät muistuta ulkomuodoltaan lainkaan useimpien tammilajien lehtiä, sillä niistä puuttuu monille tammilajien lehdille tyypillinen aaltoileva muoto. Nuorien puiden lehtien muoto vaihtelee enemmän. Lehdet muistuttavatkin enemmän pajun kuin tammen lehtiä. Puu kukkii alkukesällä ja terhot kypsyvät samana vuonna. Terhot ovat suippokärkisiä ja noin kaksi senttimetriä pitkiä.
Kuvagalleria

Rautatammen lehtiä.
Kukintoa.
Havainnekuva rautatammesta kirjassa Flore coloriée de poche du littoral méditerranéen de Gênes à Barcelone y compris la Corse (1902).
Aiheesta muualla

United States Department of Agriculture (USDA): Quercus ilex (englanniksi)
Rautatammen hedelmiä eli terhoja.
Repola–Tervajoki

Repola (virallisesti Repola–Tervajoki, erotukseksi Repola–Lyykylän kylästä Viipurin maalaiskunnan pohjoisosassa) oli kylä Viipurin maalaiskunnassa Suomen Neuvostoliitolle luovuttamalla alueella. Repolan kylä sijaitsi Viipurinlahden länsirannalla. Kylä muodosti muusta Viipurin maalaiskunnasta erillisen alueen, josta sen erotti mantereen puolella kapea Vahvialan kuntaan kuulunut vyöhyke ja merellä Viipurin kaupunkiin kuulunut Uuraan ulkosatama-alue. Vahvialan ja Viipurin lisäksi kylä rajoittui lännessä Säkkijärven kuntaan. Kylään kuului myös muutamia saaria Viipurinlahdesta, joista suurin on Pukkisaari. Repolan naapurikyliä olivat Tervajoki Vahvialan puolella ja Nisalahti ja Iivanala Säkkijärven puolella. Nykyisin Repolan alueella ei ole asutusta.
Repola–Tervajoen kylässä oli 195 asukasta vuonna 1937. Samana vuonna kylässä oli 208 ha metsää, 68 ha peltoa ja 3 ha niittyä.
Kansakoulu

Repola oli kuulunut Tervajoen koulupiiriin, mutta kun Vahvialan kunta muodostettiin, jäi Tervajoen koulu Vahvialan kunnan alueelle. Samalla kun Vahviala muodostettiin Repola jäi eristyksiin muusta Viipurin maalaiskunnasta. Viipurin maalaiskunta ja Säkkijärven kunta perustivat yhteisen Loirinlahden koulupiirin vuonna 1929, johon tulivat kuulumaan Repola–Tervajoen kylä Viipurin maalaiskunnasta ja Iivanalan kylä Säkkijärveltä. Loirilahden tiilinen koulurakennus valmistui vuonna 1933. Vuonna 1939 koulussa oli kolme opettajaa ja 40 oppilasta.
Historia

Talvisodan päättäneessä Moskovan rauhassa Repola luovutettiin Neuvostoliitolle. Kylän väestö oli evakuoitu jo sodan aikana muualle Suomeen. Jatkosodassa alue vallattiin takaisin vuonna 1941 ja väestö pääsi palaamaan koteihinsa. Uusi evakuointi oli kuitenkin edessä 1944.
Rodrigo Aguilar Martínez

Rodrigo Aguilar Martínez (s. 5. maaliskuuta 1952) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 25. heinäkuuta 1975 ja nimitettiin Matehualan hiippakunnan piispaksi 28. toukokuuta 1997. Piispaksi vihkiminen seurasi 31. heinäkuuta. Pääkonsekraattorina toimi Justo Mullor García, jota avustivat Alberto Suárez Inda ja Arturo Antonio Szymanski Ramírez.
28. tammikuuta 2006 Aguilar Martínez sai nimityksen Tehuacánin piispaksi.
Reportterin urotyö

| Reportterin urotyö> Dance, Fools, Dance |
| --- | --- |

Ohjaaja:  Harry Beaumont
Käsikirjoittaja:  Aurania Rouverol Richard Schayer
Kuvaaja:  Charles Rosher
Leikkaaja:  George Hively
Tuotantosuunnittelija:  Cedric Gibbons
Pukusuunnittelija:  Adrian
Pääosat:  Joan Crawford Lester Vail Clark Gable
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   7. helmikuuta 1931  12. helmikuuta 1932
Kesto:  80 minuuttia
Alkuperäiskieli:  englanti
Budjetti:  234 000 USD
Tuotto:  1 268 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Reportterin urotyö (engl. Dance, Fools, Dance) on Harry Beaumontin ohjaama yhdysvaltalainen rikosdraamaelokuva vuodelta 1931. Reportterin urotyön pääosissa ovat Joan Crawford, Lester Vail ja Clark Gable. Reportterin urotyö kertoo reportterista, joka tutkii kollegansa murhaa. Elokuva on Crawfordin ja Gablen ensimmäinen kahdeksasta yhteistyöelokuvasta.
Reportterin urotyö kuvattiin tuotantoyhtiönsä Metro-Goldwyn-Mayerin studioilla Kalifornian Culver Cityssä 234 000 dollarin budjetilla. Elokuva sai ensi-iltansa kotimaassaan Yhdysvalloissa 7. helmikuuta vuonna 1931. New Yorkin ensi-ilta oli 20. maaliskuuta. Suomessa elokuva julkaistiin 12. helmikuuta vuonna 1932. Reportterin urotyö oli taloudellinen menestys; elokuva tuotti yhteensä 1 268 000 dollaria. Kotimaassaan Yhdysvalloissa Reportterin urotyö tuotti 848 000 dollaria.
Yhdysvalloissa Reportterin urotyö julkaistiin DVD:lle 23. maaliskuuta vuonna 2009.
Reportterin urotyö viittaa juonessaan tositapahtumiin, jotka tapahtuivat Chicagossa. Elokuvassa viitataan Chicago Tribunen reportterin Jake Linglen murhaan (1930) ja Ystävänpäivän verilöylyyn (1929).
Näyttelijät

| 0 | 1 | 2 |
| --- | --- | --- |
|  Joan Crawford  | … |  Bonnie Jordan   |
|  Lester Vail  | … |  Bob   |
|  Clark Gable  | … |  Jake Luva   |
|  Cliff Edwards  | … |  Bert Scranton   |
|  William Bakewell  | … |  Rodney   |
|  William Holden  | … |  Stanley Jordan   |
|  Earle Foxe  | … |  Wally   |
|  Purnell Pratt  | … |  Parker   |
|  Hale Hamilton  | … |  Selby   |
|  Natalie Moorhead  | … |  Della   |
|  Joan Marsh  | … |  Sylvia   |
|  Russell Hopton  | … |  Whitey   |
Aiheesta muualla

Reportterin urotyö Internet Movie Databasessa (englanniksi)
Reportterin urotyö Elonet.
Reportterin urotyö AllMoviessa. (englanniksi)
Rodrigo Carazo Odio

Rodrigo Carazo Odio
Rodrigo José Ramón Francisco de Jesús Carazo Odio (27. joulukuuta 1926 – 9. joulukuuta 2009) oli costaricalainen kristillisdemokraattipoliitikko. Hän toimi maansa presidenttinä vuosina 1978–1982. Näiden vuosien aikana hän muun muassa perusti Rauhanyliopiston. Hänen seuraajakseen presidenttinä nousi Luis Alberto Monge.
Raidonjärvi

| Raidonjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°51′39″N, 24°09′07″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskujoki:  Ruokojoki 
Järvinumero:  35.889.1.004
Mittaustietoja
Pinnankorkeus:  117,4 m  
Rantaviiva:  2,854 km  
Pinta-ala:  27,452 ha  
 fiRaidonjärvi 
Raidonjärvi  on Kanta-Hämeessä Hämeenlinnassa Nummenkylän lähellä sijaitseva järvi.
Maantietoa

Järven pinta-ala on 27 hehtaaria ja se on 1,1 kilometriä pitkä ja 450 metriä leveä. Se on syntynyt veden jäätyä lounaisrantaa seuraavan harjujakson taakse. Itärannalla sijaitsee ympäristöään korkeampi Santamäki. Järven kaakkoispää on kapeneva ja terävä lahti, jonka päästä lähtee sen laskujoki. Sen rantaviivan pituus on 2,9 kilometriä ja sen rannat ovat metsämaata kahta kohtaa lukuun ottamatta. Järven lähiympäristössä on toiminut kaksi maatilaa, mutta nykyään maatilat sijaitseva mäkien takana. Rannoille on rakennettu lähes 30 vapaa-ajan asuntoa ja muutama kiinteistö. Niille johtaa tiet Nummenkylän suunnalta valtatieltä 10 tulevalta tieltä.
Vesistösuhteet

Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Ruokojoen valuma-alue kuuluu. Järven vedenpinnan korkeus on 117,4 metriä mpy. Viereiseltä Leskijärveltä laskee Raidonjärveen oja Santamäen juureen. Luoteesta tulee Pahasuon suunnalta luontainen puro Raidonpäähän. Sen valuma-alueella sijaitsevat esimerkiksi Haaralammi, Tuiskulammi, Valkealampi ja Mustalampi. Raidonjärven laskujoki on Kortejoki, joka muuttuu alempana Ootanjoen nimiseksi ennen Lairoon laskemistaa.
Historiaa

Vuoden 1855−1856 Kalmbergin kartastossa järven nimi kirjoitettiin ”Ruidlo järvi”. Järvi oli asumaton, mutta Läskijärven rannalla olevasta torpasta viljeltiin järvien välistä peltoja. Yksi peltotilkku ulottui Raidonjärven rantaan asti.
Riikka Hakkarainen

| Riikka Hakkarainen> Henkilötiedot |
| --- | --- |
Syntynyt: 23. toukokuuta 1977 (ikä 47) Espoo
Ammatti:  golfaaja
Aiheesta muualla
Kotisivu
Riikka Hakkarainen (s. 23. toukokuuta 1977) on yksi Suomen menestyneimmistä golfaajista. Hän voitti toisena suomalaisnaisena Euroopan-kiertueen osakilpailun vuonna 2006.
Hakkarainen siirtyi ammattilaiseksi vuonna 1997 ja on voittanut neljä kansainvälistä ammattilaiskilpailua sekä koko Telia Tour -kiertueen rankingin vuonna 2002, jolloin hän voitti myös ensimmäisen ammattilaiskilpailun South African Openin Johannesbourghissa keväällä 2002. Euroopan-kiertueella (Ladies European Tour) hän on voittanut Tenerife Ladies Openin 2006. Erinomaisena vuonna hän nappasi lukuisia Top-10-sijoituksia ja ylsi kiertueen kokonaisrankingissa yhdeksännelle sijalle. Pitkän uran muita kohokohtia ovat toinen sija Italian Ladies Openissa vuonna 1999 ja kolmas sija Biarritz Ladies Classicissa vuonna 2002.
Hakkaraisen suhteellisen lyhyt amatööriura alkoi 11-vuotiaana Jyväskylässä Laajavuoren harjoituskentällä vanhempien kannustamana ja jatkui myöhemmin JyväsGolfissa, Mikkelin Golfissa sekä Golf Porrassalmessa. Amatööriurallaan hän edusti Suomea lukuisissa kansainvälisissä amatöörikilpailuissa. Kohokohtia amatööriuralla olivat hyvät sijoitukset Junior World Championshipissa parhaana eurooppalaisena, MM-joukkuekilpailuissa Ranskassa, Greece Ladies Championissa vuonna 1996 ja Scottish Youths Championissa vuonna 1995 sekä kolmas sija European Amateur Masters sekä British Girls Championship -kilpailuissa vuonna 1995. Urallaan hän on voittanut yhdeksän SM-mitalia, joista ensimmäisen 14-vuotiaana.
Huimauskohtaukset pitivät Hakkaraisen poissa kentiltä kaudella 2008 mutta ura Euroopan Tourilla jatkui edelleen vuonna 2009.
Aiheesta muualla

Viralliset kotisivut
LET Player Profile: Riikka Hakkarainen
Rodrigo Caio

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Rodrigo Caio Coquette Russo
Syntymäaika: 17. elokuuta 1993 (ikä 31)
Syntymäpaikka: Dracena, Brasilia
Pelipaikka: keskuspuolustaja
Pituus: 182 cm
Paino: 70 kg
Seura
Seura: São Paulo
Pelinumero: 3
Seurat
| Vuodet | Seura | O | (M) |
| 2011– | São Paulo | 88 | (4) |
| Yhteensä | Yhteensä | 88 | (4) |
Maajoukkue
|  | Brasilia U20 | 7 | (2) |
|  | Brasilia U23 | 7 | (1) |
| 2016– | Brasilia | 1 | (0) |
 Seurajoukkueuran tilastot kattavat vain kansalliset sarjat, päivitetty 8. elokuuta 2016.  Maajoukkueuran tilastot päivitetty 8. elokuuta 2016.
Rodrigo Caio Coquette Russo eli Rodrigo Caio (s. 17. elokuuta 1993 Dracena, Brasilia) on brasilialainen jalkapalloilija. Pelipaikaltaan hän on keskuspuolustaja. Rodrigo Caio edustaa Brasilian pääsarjassa pelaavaa São Pauloa.
Rodrigo Caio on pelannut São Paulon edustusjoukkueessa vuodesta 2011 lähtien. Hän pelasi ensimmäisen Série A:n ottelunsa 26. kesäkuuta 2011, kun São Paulo hävisi vieraissa Corinthiansille 0–5. Rodrigo Caio voitti São Paulossa Copa Sudamericanan vuonna 2012.
Brasilian A-maajoukkueessa Rodrigo Caio pelasi ensimmäisen ottelunsa 30. toukokuuta 2016, kun Brasilia voitti ystävyysottelussa Panaman 2–0. Rodrigo Caio oli mukana Copa América Centenariossa vuonna 2016, muttei päässyt kentälle. Hän kuului Brasilian joukkueeseen myös Brasilian olympialaisissa 2016.
Reinhold Weckman

Johan Reinhold Weckman (11. syyskuuta 1865 Liljendal – 21. huhtikuuta 1949) oli suomalainen Oulussa vaikuttanut yritysjohtaja ja eversti.
Weckmanin vanhemmat olivat maanviljelijä Wilhelm Weckman ja Amanda Fredrika Mannstén. Hän valmistui Haminan kadettikoulusta 1888 ja palveli sitten upseerina Oulun tarkk'ampujapataljoonassa 1888–1889 ja 14. reservikomppaniassa 1889–1892 yleten luutnantiksi 1892. Weckman siirtyi kuitenkin pian liikealalle opiskellen Lontoossa 1889–1890. Hän toimi konttoristina Oulussa 1890–1894 ja oli sitten oululaisen J. W. Snellman G:sonin kauppahuoneen osakkaana 1894–1898 ja toisena omistajana 1898–1912. Vuosina 1912–1923 Weckman oli Ab Uleå Oy:n toimitusjohtajana. Hän oli myös Kemi Oy:n hallituksen jäsen 1894–1949, Bröder Åström Ab:n hallituksen puheenjohtaja 1916–1922, Liittopankki Oy:n hallintoneuvoston jäsen 1920–1923 sekä Kajaanin puutavara Oy:n johtokunnan jäsen 1922–1938. Hän omisti 1932–1949 Oy Aniko Ab:n.
Weckman oli Englannin varakonsulina Oulussa 1911–1922, Oulun kaupunginvaltuuston jäsenenä vuodesta 1899 sekä Oulun suojeluskunnan piiripäällikkönä 1918. Hänet ylennettiin majuriksi ja everstiluutnantiksi 1918 sekä everstiksi 1943.
Reinhold Weckman oli naimisissa vuodesta 1891 lähtien kauppaneuvos Albert Oskar Snellmanin tyttären Elin Johanna Snellmanin kanssa. Heillä oli kolme poikaa:
Björn Weckman (1896–1978), diplomi-insinööri, Ab Uleå Oy:n toimitusjohtaja
Jarl Weckman (1898–1982), agronomi, Finncellin palveluksessa
Stig Weckman (1902–1956), tekniikan tohtori, vuorineuvos, Kemi Oy:n toimitusjohtaja 1937–1952
Rodrigo Arciero

| Henkilötiedot |
| --- | --- | --- | --- |
Koko nimi: Rodrigo Sebastián Arciero
Syntymäaika: 12. maaliskuuta 1993 (ikä 31)
Syntymäpaikka: Ushuaia, Argentiina
Pelipaikka: oikea laitapuolustaja
Pituus: 181 cm
Seura
Seura: FC Inter Turku
Pelinumero: 25
Junioriseurat
: Club Atlético Boca Juniors
0000–2014: Club Atlético All Boys
Seurat
| Vuodet | Seura | O | (M) |
| 2014–2015 | Club Atlético All Boys |  |  |
| 2016 | Club Atlético Talleres |  |  |
| 2016–2017 | Independiente Rivadavia |  |  |
| 2017–2018 | Club Atlético Patronato | 13 | (0) |
| 2018–2021 | Club Atlético Banfield | 22 | (0) |
| 2021 | SJK | 22 | (0) |
| 2022– | FC Inter Turku | 10 | (0) |
 Seurajoukkueuran tilastot kattavat vain kansalliset sarjat, päivitetty 2. kesäkuuta 2022.
Rodrigo Sebastián Arciero (s. 12. maaliskuuta 1993 Ushuaia, Argentiina) on argentiinalainen jalkapalloilija, pelipaikaltaan oikea laitapuolustaja. Hän edustaa Veikkausliigassa pelaavaa FC Inter Turkua.
Arciero on Club Atlético Boca Juniorsin kasvatti. Hän on pelannut Argentiinan Primera Divisiónissa 35 ottelua edustaen Club Atlético Patronatoa ja Club Atlético Banfieldiä.
Arciero siirtyi tammikuussa 2021 Seinäjoen Jalkapallokerhoon kauden 2021 kattavalla sopimuksella Argentiinan Primera Divisiónissa pelaavasta Club Atlético Banfieldistä. Arciero pelasi kauden 2021 aikana SJK:ssa 22 Veikkausliigan ja neljä Suomen Cupin ottelua. Tammikuussa 2022 hän teki FC Inter Turun kanssa sopimuksen, joka kattaa kaudet 2022–2023 ja sisältää lisäksi option kaudesta 2024.
Rautanyrkki

| Rautanyrkki |
| --- | --- |
Luoja(t):  Roy Thomas & Gil Kane
Kustantamo:  Marvel
Ensiesiintyminen:  Marvel Premiere #15 (toukokuu 1974)
Henkilötiedot
Oikea nimi:  Daniel ”Danny” Rand
Ryhmäsidokset:  Uudet Kostajat Vuokrasankarit Puolustajat Immortal Weapons Ukonnuolet YPKVV
Henkilöllisyydet:  Daredevil, Elävä Ase, Nuori Lohikäärme, Daniel Thomas Rand
Voimat:  Itsepuolustuslajien mestari Qin keskittäminen nyrkkeihinsä Tehostetut fyysiset ominaisuudet Parantavat voimat
Rautanyrkki (engl. Iron Fist), oikealta nimeltään Daniel ”Danny” Rand, on Marvel-kustantamon supersankari, jonka loivat Roy Thomas ja Gil Kane. Hahmo nähtiin ensimmäisen kerran vuonna 1974 lehden Marvel Premiere numerossa 15. Hahmo oli myös toinen päähenkilö sarjakuvassa Power Man and Iron Fist, jossa hän ja Luke Cage kuuluivat supersankariryhmään nimeltä Vuokrasankarit. Hahmon syntytarinaa ja fiktiivistä historiaa laajennettiin entisestään sarjakuvan The Immortal Iron Fist myötä. Rand on myös Matt Murdockin henkilöllisyyden suojaamiseksi esiintynyt joskus Daredevilinä.
Hahmo esiintyi näyteltynä Netflixin kautta julkaistussa televisiosarjassa Iron Fist, jossa häntä näytteli Finn Jones.
Hahmon tausta

Danny Randin isä Wendell Rand oli nuorena poikana eksynyt toisessa ulottuvuudessa sijaitsevaan K’un-Lunin mystiseen kaupunkiin. Hän pelasti kaupungin hallitsijan, lordi Tuanin, joka adoptoi hänet. Ajan myötä Wendell lähti kaupungista ja hänestä tuli varakas liikemies New Yorkissa. Hän meni naimisiin seurapiirikaunotar Heather Duncanin kanssa ja Danny syntyi heidän pojakseen.
Wendell perusti myöhemmin retkikunnan, jonka tarkoituksena oli löytää Tiibetistä K’un-Luniin vievä ulottuvuusportti, joka aukesi kerran kymmenessä vuodessa. Heatherin ja 9-vuotiaan Dannyn lisäksi retkikuntaan kuului myös Wendellin liikekumppani Harold Meachum. Wendellin jäädessä roikkumaan kallionkielekkeelle, Meachum irrotti tämän otteen saadakseen itselleen sekä Wendellin osuuden tämän liiketoimista että Heatherin, johon oli rakastunut. Riippusillan luona Heather kieltäytyi Meachumin avusta, mutta sitten sudet hyökkäsivät hänen ja Dannyn kimppuun. Huolimatta K’un-Lunin jousiampujien yrityksistä pelastaa hänet, Heather kuoli ja jousiampujat veivät Danielin mukanaan K’un-Luniin, jonka nykyinen hallitsija oli Tuanin poika Yu-Ti. Yu-Ti antaa Dannyn jäädä ja Lei Kung Myrskyisä alkaa opettaa Dannylle kungfu-taitoja.
Dannystä tulee yksi Lei Kungin lahjakkaimmista oppilaista ja hän tekee nyrkeistään kestävämpiä iskemällä niitä hiekkaa, soraa ja kiveä vasten. 19-vuotiaana Danny saa tilaisuuden ansaita Rautanyrkin titteli haastamalla lohikäärme Shou-Laon, joka vartioi sisältään revittyä sulaa sydäntään. Huomattuaan Shou-Laon saavan elinvoimaa sydämestään lohikäärmeenmuotoisen arpensa kautta, Danny peittää arven omalla kehollaan ja pitää kiinni, kunnes Shou-Lao kuolee. Samalla Dannyn rintaan palaa lohikäärmeen muotoinen tatuointi. Hän astuu luolaan ja iskee nyrkkinsä olennon sulaa sydäntä pitävään astiaan. Lopulta Dannyn kädet saivat kyvyn hohtaa mystistä energiaa ja hänestä oli tullut Rautanyrkki.
K’un-Lunin ja Maan välisen ulottuvuusportin auettua 10 vuotta myöhemmin, Danny lähtee etsimään isänsä tappajaa. Pukeutuneena Rautanyrkin seremoniakaapuun, hän palaa New Yorkiin ja etsii Harold Meachumin käsiinsä. Yritettyään useita kertoja tappaa hänet, Danny kohtaa hänet lopulta toimistossaan, mutta saa huomata, että Meachumin jalat olivat amputoitu hänen Tiibetissä kärsimiensä vakavien paleltumien vuoksi. Meachum on valmis hyväksymään kohtalonsa, mutta Rautanyrkki säälii häntä ja lähtee. Silloin tuntematon ninja tappaa Meachumin, jonka tytär Joy syyttää Rautanyrkkiä tämän kuolemasta. Lopulta Rautanyrkki puhdisti nimensä saatuaan ninjan kiinni ja aloittaa oman supersankariuransa apunaan yksityisetsivä Colleen Wing sekä poliisivoimista eronnut Misty Knight, josta tuli Danielin tyttöystävä. Hänen merkittävimpiä vihollisiaan olivat Mestari Khan (jolle Meachumin murhannut ninja työskenteli) sekä Davos alias Steel Serpent, Lei Kungin karkotettu poika, joka halusi Rautanyrkin voiman itselleen.
Hahmoa näytelleet

| Vuodet | Näyttelijät | Sarjat | Konsolipelit |
| --- | --- | --- | --- |
| 2007 | John Rubinow |  | Spider-Man: Friend or Foe |
| 2009 | Mikey Kelley | The Superhero Squad Show | Marvel: Ultimate Alliance 2 |
| 2011, 2012 | Loren Lester | The Avengers: Earth’s Mightiest Heroes | Ultimate Marvel vs. Capcom 3 |
| 2012–2017 | Greg Cipes | Ultimate Spider-Man Lego Marvel Super Heroes: Maximum Overload | Disney Infinity |
| 2013 | Johnny Yong Bosch |  | Marvel Heroes |
| 2013 | Andrew Kishino |  | Lego Marvel Super Heroes |
| 2017–2018 | Finn Jones | Iron Fist The Defenders Luke Cage |  |
Aiheesta muualla

Rautanyrkki Marvel.comissa (englanniksi)
Rocco Talucci

Rocco Talucci
Rocco Talucci (s. 6. syyskuuta 1936 Venosa) on italialainen roomalaiskatolinen arkkipiispa. Hänet vihki papiksi Melfi-Rapollan hiippakuntaan Domenico Petroni 23. heinäkuuta 1961. Hänet nimitettiin Tursi-Lagonegron hiippakunnan johtoon 25. tammikuuta 1988, ja piispaksi vihkiminen seurasi 25. maaliskuuta. Pääkonsekraattorina toimi Bernardin Gantin, jota avustivat Giuseppe Vairo ja Vincenzo Cozzi.
Talucci sai 5. helmikuuta 2000 nimityksen Brindisi-Ostunin arkkipiispaksi, jonka virkaan hänet asetettiin 8. huhtikuuta.